Justin Hartley og Chrishell Stause þegar allt lék í lyndi . AFP This is Us-stjarnan Justin Hartley sótti um skilnað frá eiginkonu sinni , leikkonunni Chrishell Stause , í lok nóvember . Nú virðist komið babb í bátinn þar sem hjónin eru ósamála um hvenær þau slitu sambandi sínu . Hjónin sáust saman þangað til í nóvember og mættu meðal annars saman á Emmy-verðlaunahátíðina í september . Þrátt fyrir það tók Hartley fram í skilnaðarpappírunum að þau hefðu skilið að borði og sæng í sumar . Stause virðist hafa túlkað samskipti þeirra á annan hátt þar sem að á vef E ! kemur í ljós að hún tilgreinir 22. nóvember sem daginn sem þau skildu að borði og sæng eða um fimm mánuðum eftir dagsetningu Hartley . Það virðist því stefna í harða deilu en þau eru ekki bara ósammála um hvenær hjónabandi þeirra lauk heldur krefst Stause meðlags frá Hartley . This is Us-leikarinn tók það þó skýrt fram að hann vildi hvorki borga Stause meðlag né greiða lögfræðikostnað hennar .